
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2002. gada 19. februāra noteikumos Nr. 68 "Izglītības programmu minimālās prasības zobārsta, farmaceita, māsas un vecmātes profesionālās kvalifikācijas iegūšanai"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
ES dokuments
Apraksts
Ir pieņemta Eiropas Komisijas 2024.gada 4.marta deleģētā direktīva (ES) 2024/782 ar ko attiecībā uz vispārējās aprūpes māsas, zobārsta un farmaceita profesijas minimālajām apmācības prasībām groza Eiropas Parlamenta un Padomes Direktīvu 2005/36/EK (Dokuments attiecas uz EEZ) (turpmāk - direktīva 2024/782). Direktīvā 2024/782 noteiktais Latvijai ir juridiski saistošs, tādēļ ir nepieciešams nodrošināt, lai Latvijas tiesību akti būtu atbilstoši ES tiesību aktos noteiktajām tiesību normām.
1.2. Mērķis
Mērķa apraksts
Pārņemt Latvijas tiesību aktos direktīvā 2024/782 noteiktās tiesību normas, lai nodrošinātu, ka Latvijas izglītības programmās ir iekļautas Eiropas Parlamenta un Padomes 2005.gada 7.septembra direktīvai 2005/36/EK par profesionālo kvalifikāciju atzīšanu
(turpmāk - direktīva 2005/36/EK) atbilstošas prasības, līdz ar to personas, kas iegūs kvalifikāciju vispārējās aprūpes māsas, zobārsta un farmaceita profesijās, varētu to automātiski atzīt citās ES dalībvalstīs vai EBTA valstīs un izmantot savas tiesības piedalīties brīva darbaspēka kustībā ES ietvaros. 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta 2002. gada 19. februāra noteikumos Nr. 68 "Izglītības programmu minimālās prasības zobārsta, farmaceita, māsas un vecmātes profesionālās kvalifikācijas iegūšanai" (turpmāk - noteikumi Nr. 68) ir noteiktas minimālās prasības izglītības programmām dažās no profesijām, kurās to paredz Eiropas Parlamenta un Padomes 2005. gada 7. septembra Direktīva 2005/36/EK par profesionālo kvalifikāciju atzīšanu (turpmāk - direktīva 2005/36/EK). Ņemot vērā, ka minētās prasības tika izstrādātas pirms ilga laika, Eiropas Komisija vairāku gadu garumā veica pētījumus, lai pārliecinātos vai direktīvā 2005/36/EK noteiktās prasības kvalifikācijai ir atbilstošas mūsdienu zinātnes un tehnikas prasībām. Šādu pienākumu Eiropas Komisijai nosaka direktīvas 2005/36/EK 21.panta 6.punkts. Direktīvas 2024/782 balstās uz šādiem pētījumiem: Vispārējās aprūpes māsas profesijā (2020.g.) (Mapping and assessment of developments of one of the sectoral professions under Directive 2005/36/EC. Nurse responsible for general care : final study, pieejams: https://op.europa.eu/en/publication-detail/-/publication/af874ea4-a1c9-11ea-9d2d-01aa75ed71a1/language-en), Zobārsta profesijā (2022.g.) (Mapping and assessment of developments for sectoral professions under Directive 2005/36/EC. The profession of dental practitioner. Pieejams: https://op.europa.eu/en/publication-detail/-/publication/d9ba3789-a5a1-11ec-83e1-01aa75ed71a1/language-en), Farmaceita profesijā (2022.g.) (Mapping and assessment of developments for sectoral professions under Directive 2005/36/EC The profession of pharmacist. Pieejams: https://op.europa.eu/en/publication-detail/-/publication/1990d6c1-a40f-11ec-83e1-01aa75ed71a1/language-en).
Noteikumos Nr. 68 informatīvajā atsaucē uz Eiropas Savienības direktīvām ir minēta tikai Eiropas Parlamenta un Padomes 2013.gada 20.novembra Direktīva 2013/55/ES, ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr.1024/2012 par administratīvo sadarbību, izmantojot Iekšējā tirgus informācijas sistēmu (IMI regulu). Pamata tiesību akts, kurā tiek veikti grozījumi, ir direktīva 2005/36/EK.  
Problēmas un risinājumi
Problēmas apraksts
Pētījumā par vispārējās aprūpes māsām tika konstatēts, ka ES dalībvalstu izglītības programmās, kurās tiek iegūta vispārējās aprūpes māsas kvalifikācija, nav atspoguļots vispārēji atzīts zinātnes un tehnikas progress, kas nebija atspoguļots vai pietiekami atspoguļots tagadējās minimālajās prasībās, kas noteiktas direktīvā 2005/36/EK. Arī noteikumi Nr. 68, ar kuriem ir pārņemts atbilstoši direktīvā 2005/36/EK noteiktais, nesatur minētās prasības.
Risinājuma apraksts
Noteikumu projektā, atbilstoši Direktīvai 2024/782 ir noteikts, ka māsas (vispārējās aprūpes māsas) profesijā minimālajām prasībām kvalifikācijai ir jāietver tēmas, kas saistītas ar vispārēji atzītu zinātnes un tehnikas progresu un kuras līdz šim nav pietiekami atspoguļotas direktīvā 2005/36: cilvēkorientētas aprūpes teorija, vadībzinības, ko izmanto māszinībā, uz pierādījumiem balstīta prakse, e-veselība un tehniskas inovācijas, kas saistītas ar veselības aprūpes un māsu darba metodēm. 
Problēmas apraksts
Pētījumā par zobārstiem tika konstatēts, ka ES dalībvalstu izglītības programmās, kurās tiek iegūta zobārsta kvalifikācija, nav atspoguļots vispārēji atzīts zinātnes un tehnikas progress, kas nebija atspoguļots vai pietiekami atspoguļots tagadējās minimālajās prasībās, kas noteiktas direktīvā 2005/36/EK. Arī noteikumi Nr. 68, ar kuriem ir pārņemts atbilstoši direktīvā 2005/36/EK noteiktais, nesatur minētās prasības.
Risinājuma apraksts
Noteikumu projektā, atbilstoši Direktīvai 2024/782 ir noteikts, ka zobārsta profesijā minimālajām prasībām kvalifikācijai ir jāietver tēmas, kas saistītas ar vispārēji atzītu zinātnes un tehnikas progresu un kuras līdz šim nav pietiekami atspoguļotas direktīvā 2005/36: implantoloģija, gerodontoloģija, starpprofesionāļu komandas veikta aprūpe, sabiedrības zobu veselība - sabiedrības mutes dobuma veselība, prakses vadība, ģenētika un genomika, imunoloģija, reģeneratīvā medicīna/zobārstniecība un digitālās tehnoloģijas zobārstniecībā.
Problēmas apraksts
Pētījumā par farmaceitiem tika konstatēts, ka ES dalībvalstu izglītības programmās, kurās tiek iegūta farmaceita kvalifikācija, nav atspoguļots vispārēji atzīts zinātnes un tehnikas progress, kas nebija atspoguļots vai pietiekami atspoguļots tagadējās minimālajās prasībās, kas noteiktas direktīvā 2005/36/EK. Arī noteikumi Nr. 68, ar kuriem ir pārņemts atbilstoši direktīvā 2005/36/EK noteiktais, nesatur minētās prasības.
Risinājuma apraksts
Noteikumu projektā, atbilstoši Direktīvai 2024/782 ir noteikts, ka farmaceita profesijā minimālajām prasībām kvalifikācijai ir jāietver tēmas, kas saistītas ar vispārēji atzītu zinātnes un tehnikas progresu un kuras līdz šim nav pietiekami atspoguļotas direktīvā 2005/36:biofarmācijas tehnoloģija un biotehnoloģija, ģenētika un farmakogenomika, imunoloģija, klīniskā farmācija, farmaceitiskā aprūpe, sociālā farmācija, epidemioloģija un farmakoepidemioloģija, farmācijas prakse, starpnozaru un daudznozaru sadarbība, patoloģija un patofizioloģija, veselības ekonomika un farmakoekonomika, informācijas tehnoloģijas un digitālā tehnoloģija.
Problēmas apraksts
Noteikumu nr. 68. 4.punktā neprecīzi ir noteikts minimālais rezidentūras programmas ilgums zobārsta profesijas specialitātēs, jo šajā punktā ir iekļautas arī tādas specialitātes, kas nav noteiktas direktīvas 2005/36/EK V pielikuma 5.3.3. punktā, līdz ar to neatbilst noteikumu nr. 68 deleģējuma tvērumam. Šāds regulējums rada tiesību normu dublēšanos, jo rezidentūras programmas ilgumu zobārsta profesijas specialitātēs nosaka Ministru kabineta 2024. gada 24. septembra noteikumi Nr. 617 “Noteikumi par ārstniecības personu un studējošo, kuri apgūst medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu”.
Pēc līdzīga principa Ministru kabineta 2020. gada 7. janvāra noteikumi Nr. 8 “Grozījumi Ministru kabineta 2002. gada 23. jūlija noteikumos Nr. 315 "Izglītības programmu minimālās prasības ārsta profesionālās kvalifikācijas iegūšanai"” svītroja no noteikumiem Ministru kabineta 2002. gada 23. jūlija noteikumiem Nr. 315 "Izglītības programmu minimālās prasības ārsta profesionālās kvalifikācijas iegūšanai" (turpmāk – noteikumi Nr. 315) ārsta profesijas specialitātes narkoloģija, sporta medicīna, psihoterapija, bērnu infekcijas slimības, bērnu kardioloģija, bērnu pneimonoloģija, bērnu nefroloģija, bērnu gastroenteroloģija, bērnu hematoonkoloģija, bērnu alergoloģija, klīniskā fizioloģija, transplantoloģija, osteopātija, kā arī visās pārējās ārsta profesijas specialitātes, kurās minimālais ilgums kvalifikācijas iegūšanai ir divi vai viens gads. Pamatojums minēto ārsta profesijas specialitāšu svītrošanai no noteikumiem Nr.315 ir tas, ka tajās kvalifikācijas ieguves ilgumu nenosaka direktīva 2005/36/EK, bet gan noteikumi par ārstniecības personu un studējošo, kuri apgūst medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu.
Risinājuma apraksts
Veikt grozījumus noteikumu Nr. 68 4.punktā, svītrojot prasības attiecībā uz zobārsta profesijas specialitātēm paradontoloģija, bērnu zobārstniecība, zobu protezēšana, endodontija. 
Problēmas apraksts
Noteikumos Nr. 68 informatīvajā atsaucē uz Eiropas Savienības direktīvām iztrūkst atsauce uz direktīvu 2005/36/EK.
Risinājuma apraksts
Noteikumos Nr. 68 informatīvajā atsaucē uz Eiropas Savienības direktīvām ir peredzēts izdarīt papildinājumu un pievienot arī atsauci uz direktīvu 2005/36/EK.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
studenti
Ietekmes apraksts
Noteikumu projekta pieņemšanas rezultātā studējošie izglītības programmās, kurās iegūst kvalifikāciju māsas, zobārsta un farmaceita profesijās, iegūs kvalifikāciju, kas atbilst direktīvā 2005/36/EK noteiktajām prasībām un turpmākās profesionālās karjeras laikā varēs savu kvalifikāciju atzīt automātiski jebkurā no Eiropas Savienības dalībvalstīm. 
Juridiskās personas
lielie uzņēmumi
Ietekmes apraksts
Latvijas Universitātei, Rīgas Stradiņa Universitātei, Daugavpils Universitātei būs pienākums pārskatīt izglītības programmu saturu un plānojumu, lai tas būtu atbilstošs direktīvas 2005/36/EK prasībām. 
Nozare
Izglītība
Nozaru ietekmes apraksts
Izglītības programmas ir jāpārskata, lai tās būtu atbilstošas direktīva 2005/36/EK noteiktajām prasībām.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32024L0782
ES tiesību akta datums, izdevējinstitūcija, numurs, veids un nosaukums
Eiropas Komisijas 2024.gada 4.marta deleģētā direktīva (ES) 2024/782 ar ko attiecībā uz vispārējās aprūpes māsas, zobārsta un farmaceita profesijas minimālajām apmācības prasībām groza Eiropas Parlamenta un Padomes Direktīvu 2005/36/EK (Dokuments attiecas uz EEZ) (turpmāk - direktīva 2024/782)
Apraksts
Direktīvā 2024/782 ir noteiktas prasības kvalifikāciju iegūšanai māsas (vispārējās aprūpes māsa), zobārsta un farmaceita profesijās, kuras Latvijā ir jāiekļauj attiecīgajās izglītības programmās. 
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Komisijas 2024.gada 4.marta deleģētā direktīva (ES) 2024/782 ar ko attiecībā uz vispārējās aprūpes māsas, zobārsta un farmaceita profesijas minimālajām apmācības prasībām groza Eiropas Parlamenta un Padomes Direktīvu 2005/36/EK (Dokuments attiecas uz EEZ) (turpmāk - direktīva 2024/782)

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Direktīvas Nr. 2024/782 1.panta 1.punkts par direktīvas 2005/36/EK 31.panta 6. punkta e) apakšpunktu
	Noteikumu projekta 28. punkts par noteikumu nr. 68 8.5.1 apakšpunktu
	Pārņemtas pilnībā
	Neparedz stingrākas prasības

	Direktīvas Nr. 2024/782 1.panta 1.punkts par direktīvas 2005/36/EK 31.panta 6. punkta f) apakšpunktu
	Noteikumu projekta 29. punkts par noteikumu nr. 68 8.5.2 apakšpunktu
	Pārņemtas pilnībā
	Neparedz stingrākas prasības

	Direktīvas Nr. 2024/782 1.panta 1.punkts par direktīvas 2005/36/EK 31.panta 6. punkta g) apakšpunktu
	Noteikumu projekta 30. punkts par noteikumu nr. 68 8.5.3 apakšpunktu
	Pārņemtas pilnībā
	Neparedz stingrākas prasības

	Direktīvas Nr. 2024/782 pielikuma 1.punkts par direktīvas 2005/36/EK  V pielikuma 5.2.1. punkta A apakšpunkta a. apakšpunktu
	Noteikumu projekta 31. punkts par noteikumu nr. 68 11.1. apakšpunktu
	Pārņemtas pilnībā
	Neparedz stingrākas prasības

	Direktīvas Nr. 2024/782 pielikuma 1.punkts par direktīvas 2005/36/EK  V pielikuma 5.2.1. punkta A apakšpunkta d. apakšpunktu
	Noteikumu projekta 32. punkts par noteikumu nr. 68 11.3.1. apakšpunktu
	Pārņemtas pilnībā
	Neparedz stingrākas prasības

	Direktīvas Nr. 2024/782 pielikuma 1.punkts par direktīvas 2005/36/EK  V pielikuma 5.2.1. punkta B apakšpunktu
	Noteikumu projekta 32.punkts par noteikumu nr. 68 11.3.1. apakšpunktu, 33.punkts par noteikumu nr. 68 11.4.4. apakšpunktu, 34. punkts par noteikumu nr. 68 11.4.7. apakšpunktu, 35. punkts par noteikumu nr. 68 11.4.8. apakšpunktu.
	Pārņemtas pilnībā
	Neparedz stingrākas prasības

	Direktīvas Nr. 2024/782 1.panta 2.punkts par direktīvas 2005/36/EK 34.panta 3. punkta f) apakšpunktu
	Noteikumu projekta 1. punkts par noteikumu nr. 68 2.6. apakšpunktu
	Pārņemtas pilnībā
	Neparedz stingrākas prasības

	Direktīvas Nr. 2024/782 pielikuma 2.punkts par direktīvas 2005/36/EK  V pielikuma 5.3.1. punkta A apakšpunkt trešo apakšpunktu
	Noteikumu projekta 2. punkts par noteikumu nr. 68 3.1.3. apakšpunktu
	Pārņemtas pilnībā
	Neparedz stingrākas prasības

	Direktīvas Nr. 2024/782 pielikuma 2.punkts par direktīvas 2005/36/EK  V pielikuma 5.3.1. punkta B apakšpunktu
	Noteikumu projekta 3.punkts par noteikumu nr. 68 3.2.5. apakšpunktu, 4.punkts par noteikumu nr. 68 3.2.11. apakšpunktu, 5. punkts par noteikumu nr. 68 3.2.20. apakšpunktu
	Pārņemtas pilnībā
	Neparedz stingrākas prasības

	Direktīvas Nr. 2024/782 pielikuma 2.punkts par direktīvas 2005/36/EK  V pielikuma 5.3.1. punkta C apakšpunktu
	Noteikumu projekta 6.punkts par noteikumu nr. 68 3.3.5. apakšpunktu, 7.punkts par noteikumu nr. 68 3.3.13. apakšpunktu, 8. punkts par noteikumu nr. 68 3.3.15. apakšpunktu, 8. punkts par noteikumu nr. 68 3.3.15. apakšpunktu, 9. punkts par noteikumu nr. 68 3.3.17. apakšpunktu, 10. punkts par noteikumu nr. 68 3.3.18. apakšpunktu, 11. punkts par noteikumu nr. 68 3.3.19. apakšpunktu, 12. punkts par noteikumu nr. 68 3.3.20. apakšpunktu
	Pārņemtas pilnībā
	Neparedz stingrākas prasības

	Direktīvas Nr. 2024/782 1.panta 3.punkts par direktīvas 2005/36/EK 44.panta 3. punkta f) apakšpunktu
	Noteikumu projekta 14. punkts par noteikumu nr. 68 5.6. apakšpunktu
	Pārņemtas pilnībā
	Neparedz stingrākas prasības

	Direktīvas Nr. 2024/782 1.panta 3.punkts par direktīvas 2005/36/EK 44.panta 3. punkta g) apakšpunktu
	Noteikumu projekta 15. punkts par noteikumu nr. 68 5.7. apakšpunktu
	Pārņemtas pilnībā
	Neparedz stingrākas prasības

	Direktīvas Nr. 2024/782 1.panta 3.punkts par direktīvas 2005/36/EK 44.panta 3. punkta h) apakšpunktu
	Noteikumu projekta 16. punkts par noteikumu nr. 68 5.8. apakšpunktu
	Pārņemtas pilnībā
	Neparedz stingrākas prasības

	Direktīvas Nr. 2024/782 1.panta 3.punkts par direktīvas 2005/36/EK 44.panta 3. punkta i) apakšpunktu
	Noteikumu projekta 17. punkts par noteikumu nr. 68 5.9. apakšpunktu
	Pārņemtas pilnībā
	Neparedz stingrākas prasības

	Direktīvas Nr. 2024/782 pielikuma 3.punkts par direktīvas 2005/36/EK  V pielikuma 5.6.1. punktu
	Noteikumu projekta 18.punkts par noteikumu nr. 68 6.8. apakšpunktu, 19.punkts par noteikumu nr. 68 6.12.1. apakšpunktu, 20. punkts par noteikumu nr. 68 6.16. apakšpunktu, 21. punkts par noteikumu nr. 68 6.17. apakšpunktu, 22. punkts par noteikumu nr. 68 6.18. apakšpunktu, 23. punkts par noteikumu nr. 68 6.19. apakšpunktu, 24. punkts par noteikumu nr. 68 6.20. apakšpunktu, 25. punkts par noteikumu nr. 68 6.21. apakšpunktu, 26. punkts par noteikumu nr. 68 6.22. apakšpunktu, 27. punkts par noteikumu nr. 68 6.23. apakšpunktu
	Pārņemtas pilnībā
	Neparedz stingrākas prasības

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Rīgas Stradiņa Universitāte
Nevalstiskās organizācijas
Latvijas Farmaceitu biedrība
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
Rīgas Stradiņa Universitāte e-pastā sniedza priekšlikumus notekumu projekta precizēšanai. 
6.3. Sabiedrības līdzdalības rezultāti
Latvijas Farmaceitu biedrība informē, ka noteikumu projektā ietvertos grozījumus atbalsta bez iebildumiem.
 
6.4. Cita informācija
Cita informācija
Noteikumus projekts tika nodots publiskajai apspriešanai ar mērķi iegūt veselības aprūpes nozares augstskolu un profesionālo organizāciju viedokli par farmācijas, māszinību un zobārstniecības nozaru mūsdienu attīstības prasībām atbilstošas terminoloģijas lietošanu noteikumu projekta tekstā.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Rīgas Stradiņa Universitāte
Latvijas Universitāte
Daugavpils Universitāte
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Universitātēm būs pienākums izvērtēt, vai studiju programmās, kurās  tiek iegūta farmaceita, zobārsta, māsas kvalifikācija, saturs ir atbilstošs noteikumu projektā noteiktajam un nepieciešamības gadījumā veikt precizējumus. 
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

